proxectonos/corpus_dominio_legal_administrativo_tmp huggingface dataset:
28/05/2019 | Administración LocalMunicipal
Oza-Cesuras
Anuncio relativo ao alleamento por poxa de bens inmobles patrimoniais en Cuíña e Dordaño

ANUNCIO Alleamento mediante poxa de bens inmobles patrimoniais De conformidade co acordo adoptado pola Xunta de Goberno Local en sesión celebrada o 21 de maio de 2019, por medio do presente anuncio efectúase convocatoria da poxa para o alleamento dos bens inmobles que logo se relacionan, coa finalidade de para destinalos ao financiamento da aportación municipal da adquisición dun local en planta baixa de inmoble sito na zona urbana de Oza dos Ríos (Oza-Cesuras) para centro social de maiores.1. Entidade adxudicadora. Datos xerais e datos para a obtención da información: a) Organismo: Concello de Oza-Cesuras. b) Dependencia que tramita o expediente: Negociado de Contratación. c) Obtención de documentación e información: Casa do Concello de Oza-Cesuras. Sede de Oza. Lugar Lois, 33 - Oza. Tlf.981792000. Fax.981792025. Correo electrónico: correo@concellodeozacesuras. es Enderezo da páxina web: www.concellodeozacesuras.es 2. Obxecto do contrato. a) Tipo: administrativo na preparación e privado nos efectos. b) Descrición do obxecto: Alleamento de bens inmobles mediante poxa. c) Número de fincas: tres 3. Tipo de licitación á alza.1.–Finca con referencia catastral: 15026A501005080000MG (finca n.º 508, polígono 501 castastro), sita no paraxe da Xesteira, parroquia de Cutián; Superficie: 2248 m 2.–6.169,77 €. 2.–Finca con referencia catastral: 15026A501004910000MO (finca n.º 491, polígono 501 de catastro), sita no paraxe de Souto das Cobas, parroquia de Cutián; Superficie: 310 m 2.–1.495,94 €. 3.–Finca con referencia catastral: 15026B504001970000JR (finca n.º 197, polígono 504 de catastro), sita no paraxe de O Cal, parroquia de Dordaño; Superficie: 1103 m 2.–1.330,60 €. 4. Requisitos específicos dos licitadores. Os sinalados na cláusula 7 do prego de condicións.5. Presentación de ofertas. a) Data límite de presentación: dentro do prazo de quince días naturais contados a partir do día seguinte ao de publicación do anuncio de licitación no Boletín Oficial da Provincia da Coruña. b) Modalidade e lugar de presentación. Persoalmente no Rexistro Xeral do Concello, sito na Casa do Concello, Lg. de Lois, 33 (Oza) ou no Rexistro Auxiliar da Sede de Cesuras, Lg. de O Forte, 1 (Bragade) en horario de atención ao público. Por correo en calquera dos lugares establecidos no artigo 38.4 da artigo 16.4 da Lei 39/2015, do 1 de outubro, do Procedemento Administrativo Común das Administracións Públicas.6. Apertura das ofertas. O décimo día hábil tras a finalización do prazo de presentación das ofertas.7. Modelos de proposición e sobres. Detállanse no prego de condicións. De requirilo os interesados, facilitaránselle os impresos necesarios no Negociado de Contratación do Concello de Oza-Cesuras. Oza-Cesuras, 22 de maio de 2019. O alcalde José Pablo González Cacheiro
28/05/2019 | Administración LocalMunicipal
A Coruña
Servizo de Persoal
Anuncio modificación lista definitiva proceso selectivo de 9 prazas de Bombeiros do Servizo de Extinción de Incendios e Salvamento, C. E. 1/18

Por Resolución da Concelleira delegada de Facenda e Administración, por delegación da Xunta de Goberno Local, de data 23 de maio de 2019, resolveuse o seguinte: 1.- Convocar a D. Denis Nesterov Bekker, con DNI ****5746R para a realizar a proba de galego do proceso selectivo convocado para a provisión en propiedade de 9 prazas de Bombeiros do Servizo de Extinción de Incendios (C. E. 1/18), que terá lugar o día 28 de maio ás 11:00 horas no Centro Universitario de Riazor, sito na R/ Almirante Lángara, s/n.15011 - A Coruña 2.- Excluir da lista definitiva de admitidos a D. Sergio Sebastian El Isafi Ciorogar, con DNI ****1571W, xa que por erro figura admilitido na lista definitiva do proceso selectivo convocado para a provisión en propiedade de 9 prazas de Bombeiros do Servizo de Extinción de Incendios (C. E. 1/18). A Coruña, 24 de maio de 2019 O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
28/05/2019 | Administración LocalMunicipal
Corcubión
Convocatoria pública para a contratación temporal dun oficial de 2.ª de servizos múltiples

ANUNCIO Convocatoria pública para a contratación temporal dun oficial de 2.ª de servizos múltiples Por Decreto n.º 169/2019, do 20/05, o alcalde-presidente resolveu convocar procedemento público para a contratación temporal dun oficial de 2.ª de servizos múltiples e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de instancias será de 7 días naturais, contados a partir da data de publicación deste anuncio no BOP. Corcubión, 23 de maio de 2019. O alcalde-presidente, Manuel Insua Insua
28/05/2019 | Administración LocalMunicipal
Fene
Secretaría
Anuncio decreto de modificación do enderezo electrónico da sede

ASUNTO: Modificación enderezo electrónico da sede electrónica municipal De conformidade co disposto no artigo 45.1. a) da Lei 39/2015 publícase o seguinte Decreto de alcaldía co número 507/2019 do 22 de marzo de 2019: “RESOLUCIÓN DA ALCALDÍA Asunto: Modificación enderezo electrónico da sede electrónica municipal O Pleno do Concello, con data 4 de abril de 2013, acordou a creación da sede electrónica do concello de Fene de titularidade municipal, cuxo enderezo electrónico de referencia sería: sede. fene. es O Concello de Fene, por acordo unámime do Pleno na sesión ordinaria do 02/10/2014, aprobou a solicitude de rexistro do dominio. gal para a súa páxina web. Así, no uso das atribucións que me outorga a lexislación do réxime local, RESOLVO: PRIMEIRO.–Modificar o enderezo electrónico de referencia da sede electrónica do concello de Fene que pasará a ser: sede. fene. gal SEGUNDO.–Dar traslado da presente resolución á Deputación Provincial a efectos de tramitar un novo certificado de Sede e Selo da Sede Electrónica do Concello de Fene co novo enderezo electrónico de referencia. TERCEIRO.–Dar conta ao pleno na primeira sesión ordinaria que celebra a efectos do seu coñecemento CUARTO.–Publicar esta resolución no Boletín oficial da Provincia de A Coruña. Igualmente publicarase na sede electrónica do Concello de Fene a efectos de xeral coñecemento de acordo co artigo 45.1. a) da Lei 39/2015. En Fene, asinado dixitalmente na data que figura na marxe polo Sr. alcalde, Gumersindo Pedro Galego Feal, do que eu, Jael Dositeo Moratin Laiglesia, como secretaria, dou fe.“ Fene, 22 de maio de 2019. O alcalde de Fene, Gumersindo Pedro Galego Feal
28/05/2019 | Administración LocalMunicipal
Irixoa
Modificación orzamentaria 5/2019

PUBLICACIÓN NOVO RESUMO POR CAPÍTULOS EXPTE.5/2019 Aprobado definitivamente o expediente de modificación orzamentaria n.º 5/2019, mediante resolución da Alcaldía do 21-5-2019, faise público o novo resumo por capítulos nos que sufriron variación polo expediente: (*) Tense en conta a variación de importes pola modificación orzamentaria 4/2019, en trámite de aprobación inicial e posterior exposición pública. Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei reguladora das Facendas Locais. Irixoa, 23 de maio de 2019. O alcalde Antonio Deibe Sanmartín
28/05/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.64505. Concello de Oleiros. Oleiros

CLAVE: DH. V15.64505 O CONCELLO DE OLEIROS, de conformidade co artigo 116 do Regulamento Xeral de Costas, solicita autorización para o vertido á ría da Coruña dun caudal máximo de 18.049,25 m 3 /ano de augas residuais domésticas depuradas procedentes da EDAR do Xunqueiro (T. M. Oleiros). As augas residuais domésticas xeradas no núcleo do Xunqueiro son tratadas nun sistema de depuración deseñado para 283 habitantes equivalentes, constituído polos seguintes elementos: Pozo de bombeo de cabeceira. Reixa de desbaste automática circular de 10 mm luz de paso. Tanque de sedimentación primaria de dúas etapas cun volume de 40 m 3. Contactor biolóxico rotativo (CBR) de dúas etapas cunha superficie de 1.800 m 2. Decantador secundario de 6,8 m 3 de volume e 3,1 m de profundidade. Desinfección UV. As augas residuais domésticas depuradas son vertidas á ría da Coruña a través dunha canalización de PVC de 200 mm e duns 60 m de lonxitude, no punto de coordenadas UTM (ETRS89): X=552.519, Y=4.803.145. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Oleiros; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2-9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 14 de maio de 2019. Xefa da Área de Vertidos - Fernando Valentin Stone Guillemet (Sinatura dixital)
28/05/2019 | Administración LocalMunicipal
Oleiros
Áreas de Cultura, Educación e Deportes
Edicto PPF 04-05/2019

A Xunta de Goberno Local, na sesión que tivo lugar o día 16 de maio de 2019, adoptou os seguintes acordos: Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas.22 de maio de de 2019 A 1ª Tenente de Alcalde delegada de Economía e Facenda Asdo.: Mª José Varela Neira
28/05/2019 | Administración LocalMunicipal
Carnota
Exposición da lista de contribuíntes das taxas polo servizo de subministro de auga, rede de sumidoiros e depuración de augas residuais.1.º trimestre de 2019

Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 1.º TRIMESTRE de 2019 por medio de anuncio na sede electrónica e no taboleiro de edictos da Corporación, e no Boletín Oficial da provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, praza de San Gregorio n.º 19, os mércores de 9.00 a 13.00 horas, e na rúa do Cid n.º 2-baixo de Muros, de luns a venres de 09.00 a 13.30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (edificio do Concello) en Carnota, de 9.30 a 13.30 horas, os mércores, ou nas da rúa do Cid n.º 2-baixo en Muros de luns a venres (excepto os mércores) de 09.00 a 13.45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 14 de maio de 2019. O alcalde Ramón Noceda Caamaño
28/05/2019 | Administración LocalMunicipal
Cambre
Avocación de competencias da terceira tenente de alcalde, dona Leonor Fernández Grande, dende o día 22 ao 24 de maio de 2019, ambos os dous incluídos

Esta Alcaldía, con data 22 de maio de 2019, ditou a resolución núm.980/2019 que literalmente se transcribe a seguir: “Con data 16 de maio de 2019, dona Leidy Laura Irula Aqili, terceira tenente de alcalde, rexistrou de entrada ao número 0/3195 un escrito no que comunicaba a esta Alcaldía que por motivos persoais non podería exercer as súas funcións como concelleira delegada de área, dende o día 17 ao 24 de maio de 2019, ambos os dous incluídos. Con data 21 de maio de 2019, rexistrou de entrada co número 0/3277 un novo escrito no que modificou as datas de ausencia inicialmente comunicadas, quedando fixada a súa ausencia dende o día 22 ao 24 de maio de 2019. Tendo en conta que por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Desenvolvemento Socioeconómico a prol de dona Leidy Laura Irula Aqili. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica efectuada a prol de dona Leidy Laura Irula Aqili dende o día 22 ao 24 de maio de 2019, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución número 1841/2016, de data 18 de novembro. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 23 de maio de 2019. O alcalde Óscar A. García Patiño
28/05/2019 | Administración LocalMunicipal
Cerdido
Conta xeral 2018

ANUNCIO Conta xeral 2018 Informada a conta xeral do ano 2018 pola Comisión de Contas do Concello de Cerdido o día dez de maio de 2019, cómpre iniciar un período de exposición pública, por prazo de quince días, durante os cales e oito máis os interesados poden presentar as reclamacións que estimen pertinentes. Cerdido, 10 de maio de 2019. O alcalde Benigno Galego Castro
28/05/2019 | Administración LocalMunicipal
Mugardos
Formación dunha lista de reserva na categoría de oficial de 2ª de servizos municipais

A sra. Alcaldesa-Presidenta do Concello de Mugardos, dictou, con data 21.05.2019, a resolución da alcaldía núm.582/2019, pola que se prestou aprobación á lista de reserva na categoría de oficial de 2ª de servizos municipais; a citada lista de reserva atópase exposta ao público no taboleiro de edictos da Corporación e na páxina web municipal (www.concellodemugardos. gal). Mugardos, 23 DE MAIO DE 2019 A ALCALDESA, ASDO. MARÍA DEL PILAR DÍAZ OTERO
28/05/2019 | Administración LocalMunicipal
Vimianzo
Aprobación inicial do expediente de modificación de créditos núm.2019/CE/01, na modalidade de crédito extraordinario

O Pleno do Concello de Vimianzo, en sesión extraordinaria que se levou a cabo o día 23.05.2019, acordou a aprobación inicial o expediente de modificación de créditos núm.2019/CE/01, na modalidade de crédito extraordinario. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 23 de maio de 2019. O alcalde-presidente Manuel Antelo Pazos
28/05/2019 | Administración LocalMunicipal
Trazo
Aprobación definitiva do presuposto municipal 2019

ANUNCIO Aprobación definitiva presuposto municipal para o 2019 O presuposto foi aprobado inicialmente polo Pleno en sesión de 1 de abril de 2019 e sometido a exposición pública para reclamacións durante o prazo de quince días, mediante anuncio publicado no BOP número 66, de data 5 de abril pasado, sen que contra o mesmo se admitise alegación algunha segundo certificación expedida pola Secretaria da Corporación. Segundo o disposto no número 3 do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, procedese á publicación do resumo por capítulos do presuposto municipal, así como do cadro de persoal, para a súa entrada en vigor con efectos ó 1 de xaneiro de 2019. CADRO E PLANTEL DE PERSOAL PERSOAL FUNCIONARIO I. Con habilitación de carácter nacional I.1. Secretaría-Intervención (1) Grupo A1.–Nivel 30 / Grupo A2.–Nivel 28 II. Escala de Administración Xeral II.1. Subescala Xestión (1) Grupo A2.–Nivel 26 2.2. Técnico de Servizos Sociais (1) Grupo A2. Nivel 22.2.3. Administrativo (1) Grupo C1. Nivel 22.2.4. Tesoureiro (1) Grupo C1. Nivel 22.2.5. Auxiliar Administrativo (1) Grupo C2. Nivel 18 2.6. Subescala Subalterna Ordenanza (vacante) Agrupacións profesionais. Nivel 13.2.7. Subescala Subalterna Subalterno C. P. I. (1) Agrupacións profesionais. Nivel 13 III. Escala de Administración Especial III.1. Subescala de servicios especiais. Vixilante municipal (1) Grupo C2. Nivel 18. POSTOS DE TRABALLO SUXEITOS Á LEXISLACIÓN LABORAL I. De actividade permanente e dedicación completa. Obreiro de Servicios Múltiples (vacante) Condutor obras e servicios (vacante) II. De actividade temporal. Animador/a cultural (1) Programas de Integración Laboral (4 traballadores/as) Dotación Servicios Sociais (educador/a familiar: 1, Auxiliar Admvo.: 1, Persoal de apoio) Dotación Punto Atención Infantil (Director/a: 1, Coidador/a: 1, Persoal de apoio). Subalterno I. E. S. (1) Técnico deportivo (1) Mantemento e limpeza (1) Condutores de maquinaria desbrozadora (2) O que se publica para xeral coñecemento, sinalando que, de conformidade co establecido no artigo 171 da do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, do 28 de decembro, Reguladora das Facendas Locais, contra o acordo de aprobación definitiva, poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día da publicación deste anuncio. Trazo, 23 de maio de 2019. O alcalde Asdo.: José Dafonte Varela
28/05/2019 | Administración LocalMunicipal
Corcubión
Convocatoria pública para a contratación temporal de dous peóns de servizos múltiples

ANUNCIO Convocatoria pública para a contratación temporal de dous peóns de servizos múltiples Por Decreto n.º 170/2019, do 20/05, o alcalde-presidente resolveu convocar procedemento público para a contratación temporal de dous peóns de servizos múltiples e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de instancias será de 7 días naturais, contados a partir da data de publicación deste anuncio no BOP. Corcubión, 23 de maio de 2019. O alcalde-presidente, Manuel Insua Insua
28/05/2019 | Administración LocalMunicipal
Mañón
Padrón subministro de auga, primeiro trimestre 2019

Por resolución da Alcaldía de data 23 de maio de 2019, adoptouse o acordo de aprobar o padrón cobratorio da taxa polo subministro de auga correspondente ó primeiro trimestre do ano 2019. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 23 de maio de 2019. Transcorrido este prazo iniciarase o período executivo e a débeda esixirase pola vía de constrinximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 23 de maio de 2019. O ALCALDE Alfonso Emilio Balseiro Gómez
28/05/2019 | Administración LocalMunicipal
Bergondo
Urbanismo
Anuncio de avocación de competencia

INFORMACIÓN PÚBLICA DE AVOCACIÓN DE FUNCIÓNS Por Resolución da Alcaldía número 666/2019, do 22/05/2019, avocouse a competencia delegada no concelleiro de Infraestruturas, Urbanismo e Medio Ambiente, para a tramitación da ocupación da vía pública, expediente número 2019/V011/1. O que se publica consonte co disposto no artigo 44.3 do Real Decreto 2568/1986, do 28 de novembro. Bergondo, 23 de maio de 2019. A alcaldesa Alejandra Pérez Máquez
20/05/2019 | Administración LocalMunicipal
Arzúa
Aprobacion padrón taxa SAF libre concorrencia e dependencia

Por Resolución da Alcaldía de data 13 de maio de 2019, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de abril de 2019. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 14 de maio de 2019 Alcalde-presidente do Concello de Arzúa Amaiur Baltatescu Momchilov
20/05/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio pago de depósitos previos DP 7804 Val do Dubra a Santiago. Ensanche, mellora de trazado e afirmado p. q. 18+690 ao 22+223 (Santiago de Compostela) (cód. obra: 18.1110.0007.0), termo municipal de Santiago de Compostela

ANUNCIO PAGO DE DEPÓSITOS PREVIOS DP 7804 VAL DO DUBRA A SANTIAGO. ENSANCHE, MELLORA DE TRAZADO E AFIRMADO P. Q. 18+690 AO 22+223 (SANTIAGO DE COMPOSTELA) (CÓD. OBRA: 18.1110.0007.0), termo municipal de SANTIAGO DE COMPOSTELA Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de DP 7804 VAL DO DUBRA A SANTIAGO. ENSANCHE, MELLORA DE TRAZADO E AFIRMADO P. Q. 18+690 AO 22+223 (SANTIAGO DE COMPOSTELA) (CÓD. OBRA: 18.1110.0007.0) DP7804, termo municipal de SANTIAGO DE COMPOSTELA, na/s data/s e lugar/es que se sinala/an a continuación: Data: 04/06/2019 Horario: DE 16.00 A 19.00 Lugar: CENTRO SOCIOCULTURAL O ROMAÑO Concello: SANTIAGO DE COMPOSTELA RELACIÓN DE TITULARES Data: 06/06/2019 Horario: DE 16.00 A 19.00 Lugar: CENTRO SOCIOCULTURAL O ROMAÑO Concello: SANTIAGO DE COMPOSTELA RELACIÓN DE TITULARES O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 9/05/2019. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
20/05/2019 | Administración LocalMunicipal
Negreira
Anuncio relativo á aprobación inicial do orzamento municipal do Concello de Negreira para o exercicio 2019

O Pleno da Corporación con data de 13 de maio de 2019, acordou aprobar inicialmente o orzamento municipal para o exercicio 2019. O que se fai público, durante o prazo de 15 días hábiles a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, de 5 de marzo. Negreira, 13 de maio de 2019 Jorge Jesús Tuñas Caamaño Alcalde-Presidente
20/05/2019 | Administración LocalMunicipal
Muros
Aprobación padrón de contribuíntes pola utilización de espazos reservados nas vías públicas para aparcamento ou para entrada de automóbiles

Por acordo de Xunta de Goberno Local de data 10 de maio do 2019, procedeuse a aprobación do padrón de contribuíntes do prezo público pola utilización privativa ou aproveitamento especial de espazos reservados nas vías públicas para aparcamento ou para entrada de automóbiles en inmobles lindantes con elas e as correspondentes liquidacións referentes ó exercicio tributario do 2019 do Concello de Muros, que contén os seguintes datos: De conformidade co previsto no artigo 102.3 da Lei 58/2003, de 17 de decembro, Xeneral Tributaria, procédese a notificación colectiva e ábrese trámite de información pública por espazo de 20 días hábiles para a presentación de alegacións ou reclamacións. Contra a aprobación do padrón fiscal dos suxeitos lexitimados de acordo co disposto no artigo 14.2. d) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de las Facendas Locais, poderán interpoñer no prazo dun mes o recurso de reposición regulado no mencionado artigo 14.2 ante a Sra. alcaldesa. Se o recurso non se resolvese no prazo dun mes se entenderá desestimado. Contra a resolución do recurso de reposición poderá interpoñer recurso contencioso administrativo no prazo de dous meses ante o Xulgado do Contencioso Administrativo da Coruña, de acordo co disposto nos artigos 8.1 e 46.1 da Lei 29/1998, do 14 de xullo, Reguladora da Xurisdición Contencioso administrativa. Contra a desestimación por silencio administrativo o prazo para interpoñer o recurso contencioso administrativo será de 6 meses. Prazo de pagamento: O pago en período voluntario deberá efectuarse de conformidade co previsto no artigo 62.3 da Lei 58/2003, de 17 de decembro, Xeneral Tributaria, no período comprendido entre o 1 de xullo ata o 31 de agosto. Muros, 13 de maio de 2019 A alcaldesa María Xosé Alfonso Torres
20/05/2019 | Administración LocalMunicipal
A Capela
Aprobación definitiva de expediente de modificación de créditos 04/2019

ANUNCIO DE APROBACIÓN DEFINITIVA SUMARIO Acordo do Pleno do Concello da Capela polo que se aproba definitivamente o expediente de modificación de créditos n. º 04/2019 do orzamento en vigor, na modalidade de xeración e suplemento de créditos, financiado con cargo a novos ou maiores ingresos e transferencias doutras partidas. TEXTO En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, ao non terse presentado alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado o día 15 de abril de 2019, sobre modificación de créditos e faise público que despois do dito expediente, o resumo por capítulos do estado de gastos queda do seguinte xeito: Orzamento de gastos Ademais, queda acreditado o cumprimento dos requisitos que establece o artigo 37.2, apartados a) e b), do Capítulo I do Título VIN da Lei 39/1988, do 28 de decembro, Reguladora das Facendas Locais, en materia de orzamentos, desenvolvido por Real Decreto 500/1990, do 20 de abril, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora da devandita xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, a interposición de devandito recurso non suspenderá por si soa a efectividade do acto ou Acordo impugnado. A Capela, 14 de maio de 2019. O alcalde Manuel Meizoso López
20/05/2019 | Administración LocalMunicipal
Oroso
Aprobación inicial de modificación de créditos 2019/10

ASUNTO: APROBACIÓN INICIAL DE MODIFICACIÓN DE CRÉDITOS 2019/10 O Pleno do Concello, en data 14 de maio do presente ano, procedeu á aprobación inicial do expediente de modificación de créditos 2019/10 por crédito extraordinario. De conformidade co disposto no artigo 177.2 en relación co artigo 169.1 do TR 2/2004 da Lei reguladora das facendas locais, exponse o expediente ao público polo prazo de 15 días, durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, a 14 de maio de 2019. O alcalde-presidente Manuel Mirás Franqueira
20/05/2019 | Administración LocalMunicipal
A Coruña
Área de Rexeneración Urbana e Dereito á Vivenda
Servizos Xerais
Exercicio do dereito de opción de compra dos terreos afectos á concesión demanial gratuita do Clube Social e o aparcadoiro da Fábrica de Armas

O 9 de maio de 2019 a Xunta de Goberno Local do Concello da Coruña, en sesión extraordinaria, adoptou, entre outros, o seguinte acordo que se transcribe literalmente: “ PRIMEIRO.- Aprobar a adquisición do inmoble e as instalacións obxecto da concesión demanial e materializar o exercicio da opción de compra polo prezo dun millón de euros (1.000.000€). O pagamento do prezo realizarase mediante ingreso na conta bancaria que se determine pola Dirección Xeral de Infraestruturas do Ministerio de Defensa, requiríndoo expresamente mediante este acordo para que realice a designación da dita conta bancaria e acredite ter efectuado a desafectación do inmoble e a súa inscrición como finca rexistral independente. SEGUNDO.- Fixar o prezo da adquisición do inmoble e as instalacións nun millón de euros (1.000.000€), de acordo coa Condición particular Novena da Resolución de 20 de xuño de 2014. TERCEIRO.- Autorizar e dispoñer un gasto por importe dun millón de euros (1.000.000€), que se abonará ao Ministerio de Defensa CIF: S2830001J con cargo á partida orzamentaria 30.342.609 00 17 co código de proxecto 2017.2.30.18. CUARTO.- Aprobar o outorgamento do contrato de compravenda e a súa elevación a escritura pública ante notario e facultar ao Alcalde ou Concelleiro en quen delegue para asinar a formalización do contrato e a súa elevación a escritura pública, cando se acredite a desafectación e inscrición como finca rexistral independente. QUINTO.- Notificar a Dirección Xeral de Infraestruturas do Ministerio de Defensa o presente acordo e publicar o mesmo no Boletín Oficial da Provincia. SEXTO.- Levar a cabo as modificacións oportunas no Inventario Municipal de Bens Inmobles e inscribir no Rexistro da Propiedade o dereito de dominio do inmoble e as instalacións obtidas.” A Coruña, 14 de maio de 2019 O tenente de alcalde da Área de Rexeneración Urbana, Dereito á Vivenda e Mobilidade Sostible Fdo. Xiao Varela Gómez
20/05/2019 | Administración LocalMunicipal
Arteixo
Persoal
Anuncio convocatoria 1 praza de Técnico/a de Turismo

Ref.: GG/mv/19 O Concello de Arteixo por Acordo da Xunta de Goberno Local de 10 de maio de 2019 inicia proceso de selección polo procedemento de concurso-oposición e trámite de urxencia, para cobertura temporal (persoal laboral temporal) dunha praza do posto de Técnico/a de Turismo do Concello de Arteixo. As bases están a disposición dos/as interesados/as no Taboleiro de Anuncios da Casa Consistorial e, complementariamente, na web municipal. As instancias solicitando tomar parte no proceso selectivo, empezarán a contar, no prazo de 10 días naturais, desde o seguinte ao da publicación do anuncio de convocatoria no Boletín Oficial da Provincia. Arteixo, 13 de maio de 2019 O ALCALDE-PRESIDENTE Asdo.: Carlos Calvelo Martínez
20/05/2019 | Administración LocalMunicipal
Oroso
Aprobación definitiva orzamento municipal 2019

Aprobado inicialmente o orzamento e cadro de persoal para o exercicio 2019 en data 28 de marzo e publicado anuncio de exposición ao público en data 4 de abril, transcorrido o prazo de 15 días previsto no artigo 169.1 do TR 2/2004 da Lei reguladora das facendas locais e resoltas as alegacións presentadas e aprobado definitivamente en sesión plenaria de data 14 de maio, de conformidade co mesmo artigo procedese a publicación do mesmo resumido por capítulos, cadro de persoal e masa salarial persoal laboral. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a data de publicación do presente anuncio. Masa salarial do persoal laboral do concello: 261.554,62 euros. En Oroso, a 14 de maio de 2019 O Alcalde-Presidente Manuel Mirás Franqueira
20/05/2019 | Administración LocalMunicipal
Bergondo
Secretaría
Anuncio de modificación do enderezo electrónico da sede electrónica municipal

O Pleno do Concello de Bergondo, en sesión extraordinaria do 16 de maio de 2019, adoptou entre outros, o seguinte acordo: “Primeiro. Modificar o enderezo electrónico de referencia da sede electrónica do concello de Bergondo, que pasará a ser: sede. bergondo. gal. A citada modificación terá efectos inmediatos, procedendo á súa publicación no Boletín Oficial da Provincia, e tramitando perante a Deputación Provincial un novo certificado de Sede e Selo da Sede Electrónica do Concello de Bergondo, co novo enderezo electrónico de referencia.(.)” Bergondo, 16 de maio de 2019 A alcaldesa Alejandra Pérez Máquez
10/05/2019 | Administración LocalMunicipal
Arteixo
Secretaría Xeral
Bases 7º Concurso de Maios 2019 Concello de Arteixo

O Concello de Arteixo publica as bases do 7º Concurso de maios 2019 Concello de Arteixo, de conformidade ás bases aprobadas pola Xunta de Goberno Local, en sesión ordinaria do vinteoito de marzo de 2019. BASES: 1ª) Poderán participar nesta convocatoria tanto as entidades como as persoas físicas que así o desexen e formalicen a súa inscrición no modelo para o efecto.2ª) Establécense dúas modalidades: Maio Tradicional: é aquel que representa pirámides, conos ou cruceiros. As súas medidas deben oscilar entre 1.50 e 2.00 metros de altura para situarse, se é necesario, sobre unha base que facilitará o Concello de 2x3 m de máximo. Os materiais empregados deberán ser naturais, tradicionais e típicos de Galicia: madeira, sacos de esparto, musgo, xestas, uces, carqueixas, carrabouxos, flores silvestres, froitas. Maio Artístico: é o que recrea escenas cotiás, monumentos, obras de arte ou a representación libre dos maios, podendo utilizar calquera tipo de material. As súas medidas deben oscilar entre 1.50 e 2.00 metros de altura para situar, se é necesario, sobre unha base que facilitará o Concello de 2x3 m máximo. As construcións que se presenten ao concurso deberán ter un nome e ser realizadas integramente para a ocasión e non poden conter ningún elemento que identifique a súa autoría.3ª) O Concello designará un xurado cualificador cuia decisión será inapelable.4ª) O xurado valorará os mellores Maios outorgando os seguintes premios, que non poderán ser acumulativos: -Premio Maio Tradicional: 300€ -Premio Maio Artístico: 300€ -Premio especial para centros educativos: 300€ 5ª) Ademais se concederán ata 10 accésits de 100,00 € logo da comprobación e estudo por parte do xurado competente de que o Maio está debidamente elaborado.6ª) Os Maios deberán chegar ao lugar de colocación (Avenida do Balneario) ao redor das 9:00 horas do sábado 25 de maio e iranse situando no lugar que a organización lles indique. Deberán permanecer no mesmo sitio ata que o Concello o decida.7ª) A entrega de premios terá lugar as 13:00 h na Pza. do Balneario. Todos os participantes recibirán un diploma acreditativo.8ª) O número de Maios non poderá exceder de 22, polo que serán admitidos por rigorosa orde de inscrición, limitando a participación nos centros de ensino a 1 maio por etapa educativa e centro (EI, EP, ESO, Bacharelato, ciclo medio e ciclo superior de ensinanzas profesionais). 9ª) O prazo improrrogable de inscrición rematará o luns 13 de maio ás 13.30 horas.10ª) As inscricións deberán enviarse ao SM de Cultura e Festas (Centro Cívico Cultural. Paseo Fluvial s/n) dentro do prazo establecido.11ª) Finalizado dito concurso, todos os Maios pasarán a ser propiedade do Concello.12ª) A participación neste concurso leva implícita a aceptación das presentes bases. As cuestións de dúbida, interpretación ou imprevistos que xurdan no seu desenvolvemento serán resoltas pola Concellaría de Cultura e Festas. Glyn Pedreira Pallarola de Cultura e Festas Arteixo, 6 de maio de 2019
10/05/2019 | Administración LocalMunicipal
Ribeira
Anuncio de nomeamento de policía local como funcionario de carreira do Concello de Riveira

ANUNCIO Nomeamento de policía local como funcionario de carreira no Concello de Riveira Por Decreto da Alcaldía 201905/022, emitido na data 06/05/2019, resolveuse nomear a D. Jaime Pedro Buganu Araña, con DNI número ****0947N, funcionario de carreira do Concello de Riveira, para ocupar unha praza de policía local, pertencente ó cadro de persoal de funcionarios de carreira, encadrada na escala de Administración Especial, subescala de servizos especiais, escala básica, categoría policía, grupo “C1”, incluída na Oferta de Emprego Público deste Concello do ano 2018, e provista polo sistema de movilidade. Este nomeamento terá efectos económicos e administrativos desde a data en que se tome posesión da referida praza, agás que na toma de posesión se dispoña outra data para a súa efectividade. A toma de posesión efectuarase no prazo dun mes, a partir da publicación do nomeamento no Boletín Oficial da Provincia. O que se fai público para xeral coñecemento e aos efectos oportunos. Riveira, 07 de maio de 2019. O alcalde Manuel Ruiz Rivas
10/05/2019 | Administración LocalMunicipal
Mugardos
Aprobación definitiva da MC 10/2019

EDICTO O Pleno do Concello, en sesión extraordinaria do 10 de abril de 2019, aprobou inicialmente o expediente de modificación de créditos MC 10/2019, de crédito extraordinario, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 9 de maio de 2019. A alcaldesa María del Pilar Díaz Otero
10/05/2019 | Administración LocalMunicipal
Culleredo
Secretaría Xeral
Delegación das funcións da Alcaldía no primeiro tenente de alcalde o día 30.4.2019, de 13.00 a 15.00 horas

ANUNCIO SUPLENCIA Por resolución ditada en data 30 de abril de 2019 o Sr. alcalde acordou que o primeiro tenente de alcalde, D. Diego Antonio Taibo Monelos, asuma as funcións da Alcaldía o día 30 de abril de 2019, desde as 13.00 ata as 15.00 horas, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 2 de maio de 2019. O alcalde José Ramón Rioboo Castro
10/05/2019 | Administración LocalMunicipal
Culleredo
Secretaría Xeral
Delegación das funcións da Alcaldía no primeiro tenente de alcalde o día 6.5.2019, desde as 13.00 ás 15.00 horas

ANUNCIO SUPLENCIA Por resolución ditada en data 6 de maio de 2019 o Sr. alcalde acordou que o primeiro tenente de alcalde, D. Diego Antonio Taibo Monelos, asuma as funcións da Alcaldía o día 6 de maio de 2019, desde as 13.00 ata as 15.00 horas, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 7 de maio de 2019. O alcalde José Ramón Rioboo Castro
10/05/2019 | Administración LocalMunicipal
Muros
Anuncio de aprobación inicial de bases subvencións dirixidas a entidades para a realización de actividades culturais do Concello de Muros

ANUNCIO Asunto: Aprobación inicial das bases reguladoras que rexerán a concesión en réxime de concorrencia competitiva de subvencións dirixidas a entidades para a realización de actividades culturais do concello de Muros. O Pleno do Concello de Muros, en sesión ordinaria celebrada o 25 de abril de 2019, acordou aprobar inicialmente as bases reguladora que rexeran a concesión, en réxime de concorrencia competitiva, de subvencións dirixidas a entidades para a realización de actividades culturais do Concello de Muros. Procédese de acordo co disposto no artigo 49 da LRBRL, a apertura do trámite de información pública e audiencia aos interesados polo prazo mínimo de trinta días para a presentación de reclamacións e suxestións, e posterior resolución das presentadas dentro do prazo e aprobación definitiva polo Pleno da Corporación. No caso de que non fora presentada ningunha, entenderase definitivamente adoptado o acordo ata entón provisional, entrando en vigor a partir do día seguinte ao da publicación do texto íntegro no BOP. O expediente poderá ser consultado no departamento de secretaría de luns a venres en horario de 9.00 a 14.00 horas. En Muros, a 6 de maio de 2019. A alcaldesa M.ª Bergoi Peluso De Ibarra
10/05/2019 | Administración LocalMunicipal
Mugardos
Aprobación definitiva de expediente de modificación de créditos MC 08/2019

EDICTO. O Pleno do Concello, en sesión extraordinaria do 21 de marzo de 2019, aprobou inicialmente o expediente de modificación de créditos MC 08/2019, de suplemento de crédito, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos,6 de maio de 2019. A alcaldesa María del Pilar Díaz Otero
10/05/2019 | Administración LocalMunicipal
Fisterra
Aprobación polo Pleno da Corporación en sesión do día 24.4.2019 da modificación do Regulamento de aniamis en catividade

EDICTO Aprobada provisionalmente a modificación introducida no Regulamento municipal de animais domésticos e animais salvaxes en catividade mediante acordo adoptado polo Pleno da Corporación na sesión do dia 24 de abril de 2019, exponse ao público por espazo de trinta días hábiles (30), contados a partir do día seguinte ó da súa publicación no Boletin Oficial da Provincia a efectos de posibles reclamacións, que, no caso de non presentárense, terá caracter definitivo. Fisterra, a 9 de maio de 2019. O ALCALDE-PRESIDENTE José Marcote Suárez